Орегон

Орего́н (ингл. Oregon) – АКШ төньяк-көнбатышында урнашкан штат. Тынокеан штаты. Халык саны – 3,641 млн кеше (АКШ штатлары арасында 28нче урын; 2005 ел күрсәткече). Башкаласы – Сейлем, иң зур шәһәр – Портленд. Башка зур шәһәрләр – Юджин, Грешам, Бивертон, Медфорд, Корваллис, Спрингфилд, Астория.

Рәсми атамасы – «Бобрлар штаты» (Beaver State).

Мәйданы 254,772 мең км² (штатлар арасында тугызынчы урын). Төньякта ул Вашингтон штаты белән, көнчыгышта Айдахо белән, көньякта исә Невада һәм Калифорния штатлары белән чиктәш. Көнбатышта территориясе Тын океан сулары белән юыла. Төп елгалар – Колумбия, Уилламетт, Снейк, Дешутс.

 Сылтамалар 
 Орегон турында мәгълүмат

*